1917
אירועים

ינואר
9 בינואר – כוחות מטעם הממלכה המאוחדת, אוסטרליה וניו זילנד מנצחים את הטורקים בקרב רפיח ומשלימים את כיבוש סיני
16 בינואר – מלחמת העולם הראשונה: נשלח מברק צימרמן
17 בינואר – ארצות הברית רוכשת את איי הבתולה מדנמרק
20 בינואר – פעילי ניל"י מותקפים על ידי בדואים מדרום לרפיח בדרכם ליצור קשר עם הבריטים – אבשלום פיינברג נרצח, אך עמיתו יוסף לישנסקי מצליח במשימתו
פברואר
1 בפברואר – מלחמת העולם הראשונה: גרמניה מחליטה להפר את ההבנות בנוגע להגבלת פעילותן של צוללות
23 בפברואר – מהומות באימפריה הרוסית, אשר מתגלגלות אחר-כך להפיכת פברואר
23 בפברואר – שר החוץ של הממלכה המאוחדת מוסר את מברק צימרמן לשגריר ארצות הברית
26 בפברואר – מהפכת פברואר ברוסיה. הצאר ניקולאי השני מורה על הכנעת אי השקט האזרחי בפטרוגראד
מרץ
1 במרץ – ממשלת ארצות הברית מוסרת את מברק צימרמן לפרסום בעיתונות
2 במרץ – תושבי פוארטו ריקו מקבלים אזרחות אמריקאית
4 במרץ – ג'נט רנקין ממונטנה נהיית לאישה הראשונה לשרת בבית הנבחרים האמריקאי
8 במרץ – בעקבות הפגנת נשים למען "לחם ושלום" במסגרת יום האישה הבין-לאומי, פורצת מהפכת פברואר באימפריה הרוסית (23 בפברואר לפי הלוח היוליאני)
11 במרץ – מלחמת העולם הראשונה: בגדאד נכבשת על ידי כוחות בריטים
15 במרץ – הצאר ניקולאי השני מודח מכס השלטון באימפריה הרוסית
22 במרץ – ארצות הברית היא המדינה הראשונה המכירה בממשלת המעבר הרוסית
26 במרץ – מלחמת העולם הראשונה: הקרב הראשון על עזה בין הבריטים לאימפריה העות'מאנית
28 במרץ – ג'מאל פאשה, מושלה הצבאי של ארץ ישראל מטעם האימפריה העות'מאנית, מוציא צו לגירוש תושבי יפו ותל אביב
אפריל
2 באפריל – נשיא ארצות הברית וודרו וילסון מבקש מהקונגרס להכריז מלחמה על גרמניה
6 באפריל – ארצות הברית מכריזה מלחמה על גרמניה ומצטרפת למלחמת העולם הראשונה
16 באפריל – ולדימיר איליץ' לנין חוזר מגלותו בשווייץ לפטרוגרד ברוסיה ומוביל את המהפכה הבולשביקית
19 באפריל – קרב עזה השני התחולל בנגב המערבי, מזרחית לעזה כחלק מהחזית הדרומית במלחמת העולם הראשונה
מאי
16 במאי – מלחמת העולם הראשונה: מסתיים קרב אראס
יוני
4 ביוני – פרס פוליצר מחולק לראשונה
5 ביוני – מלחמת העולם הראשונה: בארצות הברית מוחל גיוס חובה
11 ביוני – אלכסנדר הראשון, מלך היוונים עולה על כס המלוכה ביוון
יולי
6 ביולי – כוחות ערביים בפיקודו של לורנס איש ערב כובשים את עקבה מידי הטורקים
20 ביולי – הצהרת קורפו שאפשרה את הקמת ממלכת יוגוסלביה לאחר תום מלחמת העולם הראשונה נחתמת על ידי המשלחת היוגוסלבית וממלכת סרביה
אוגוסט
31 באוגוסט – בסין סון יאט סן ותומכיו מבטלים את הפרלמנט ומקימים ממשלה צבאית אשר בוחרת בו כמפקד העליון
ספטמבר
14 בספטמבר – באימפריה הרוסית קמה ממשלה רפובליקנית
אוקטובר
15 באוקטובר – מאטה הארי, רקדנית הולנדית, שנתפרסמה כמרגלת ואשת חברה מתירנית, מוצאת להורג ביריה בצרפת בעוון ריגול
17 באוקטובר – נגזרים על המנהיגה הסופרג'יסטית אליס פול שבעה חודשי מאסר בעוון הפגנה שקיימה מול הבית הלבן; בתגובה היא פותחת בשביתת רעב ועוברת האכלה כפויה
20 באוקטובר – הסופרג'יסטית האמריקאית אליס פול מתחילה לרצות גזר דין של שבעה חודשי מאסר בעקבות הפגנה שהובילה מול הבית הלבן
24 באוקטובר – הבולשביקים השתלטו על תחנות הרכבת ומשרדי הדואר בבירה פטרוגרד
25 באוקטובר – החלה מהפכת אוקטובר (לפי הלוח היוליאני)
27 באוקטובר – 20,000 נשים צועדות במצעד הסופרג'יסטיות (למען זכות בחירה) בניו יורק
31 באוקטובר – קרב באר שבע – פרשים אוסטרלים וניו זילנדים מהכוחות הבריטיים כובשים את באר שבע מידי הצבא העות'מאני במסגרת מלחמת העולם הראשונה
נובמבר
2 בנובמבר – ציונות – התפרסמה הצהרת בלפור, בה הצהירו הבריטים על תמיכתם בהקמת בית לאומי ליהודים בארץ ישראל
7 בנובמבר – מהפכת אוקטובר פורצת באימפריה הרוסית
7 בנובמבר – כוחותיו של הגנרל אלנבי כובשים את עזה בתום קרב עזה השלישי
10 בנובמבר – קומיסר הפנים העממי של ברית המועצות אלכסיי ריקוב חתם על צו "אודות המיליציה של הפועלים" להקמת המיליציה, שירות המשטרה של ברית המועצות. מאז היום נחוג כחג המשטרה ברוסיה ויום זרועות הפנים של רוסיה
16 בנובמבר – ז'ורז' קלמנסו בן ה-76 מתמנה לראש ממשלת צרפת
16 בנובמבר – כוחותיו של הגנרל אלנבי כבשו את יפו
20 בנובמבר – אוקראינה הופכת לרפובליקה
20 בנובמבר – מלחמת העולם הראשונה: מתחיל קרב קמברה, אחד מקרבות החזית המערבית במלחמת העולם הראשונה. ייחודו של הקרב, במהלכו תקפו כוחות בריטים את קו הינדנבורג הגרמני ופרצו אותו לראשונה, הוא בשימוש המוצלח והמסיבי הראשון בטנקים במסגרת קרב משולב
דצמבר
2 בדצמבר – שביתת נשק בין רוסיה למעצמות המרכז נחתמת בברסט ליטובסק, ושיחות השלום שהובילו לחוזה ברסט-ליטובסק מתחילות
6 בדצמבר – פינלנד מכריזה על עצמאותה מהאימפריה הרוסית
6 בדצמבר – פיצוץ הליפקס גורם למותם של יותר מ-1,600 בני אדם והורס חלק מן העיר הליפקס, בנובה סקוטיה
7 בדצמבר – ארצות הברית מכריזה מלחמה על האימפריה האוסטרו-הונגרית
9 בדצמבר – ירושלים נכנעה בפני הצבא הבריטי
11 בדצמבר – טקס הכניעה הרשמי של ירושלים בפני הגנרל אדמונד אלנבי
21 בדצמבר – קרב צליחת מעברות הירקון
22 בדצמבר – פינלנד זוכה להכרת רוסיה בעצמאותה